**PASKAIDROJUMA RAKSTS**

**Madonas novada pašvaldības 2025. gada \_\_. \_\_\_\_ saistošajiem noteikumiem Nr.\_\_\_**

**“Grozījumi Madonas novada pašvaldības 2025.gada 4.jūlija saistošajos noteikumos Nr.1 “Madonas novada pašvaldības nolikums””**

|  |  |
| --- | --- |
| Paskaidrojuma raksta sadaļas | Norādāmā informācija |
| Saistošo noteikumu mērķis un izdošanas nepieciešamības pamatojums | Saistošie noteikumi “Grozījumi Madonas novada pašvaldības 2025.gada 4.jūlija saistošajos noteikumos Nr.1 “Madonas novada pašvaldības nolikums” (turpmāk – Noteikumi) izstrādāti ar mērķi veikt grozījumus noteikumos, kas saistīti ar Madonas novada pašvaldības domes pieņemtajiem lēmumiem un sagatavotajiem lēmumprojektiem, iestrādājot nolikumā institucionāla rakstura izmaiņas.  Pašvaldību likuma 49.panta pirmās daļas 1.apakšpunkts nosaka, ka Pašvaldības nolikums ir saistošie noteikumi, kas nosaka pašvaldības institucionālo sistēmu un darba organizāciju, tostarp: pašvaldības administrācijas struktūru.  04.07.2025. Madonas novada pašvaldības domes lēmumā Nr.15 “Par Madonas novada pašvaldības iestādes “Madonas novada Varakļānu apvienības pārvalde” izveidošanu, apvienojot pašvaldības iestādes”, ir noteikts ar 01.09.2025. izveidot pašvaldības iestādi “Madonas novada Varakļānu apvienības pārvalde”.  21.07.2025. Madonas novada pašvaldības domes Finanšu komiteja ir lēmusi virzīt izskatīšanai 31.07.2025. Madonas novada pašvaldības domes sēdē lēmumprojektus “Par grozījumiem 04.07.2025. Madonas novada pašvaldības domes lēmumā Nr.15 “Par Madonas novada pašvaldības iestādes “Madonas novada Varakļānu apvienības pārvalde” izveidošanu, apvienojot pašvaldības iestādes”” un “Par Madonas novada pašvaldības iekšējā normatīvā akta Nr. \_\_\_ “Grozījumi Madonas novada pašvaldības 04.07.2025. iekšējā normatīvajā aktā Nr.4 “Madonas novada Varakļānu apvienības pārvaldes nolikums”” izdošanu”, kuros tiek paredzēts pašvaldības iestādei “Varakļānu novada muzejs” saglabāt iestādes statusu. Domes lēmuma pieņemšanas gadījumā ir nepieciešams veikt grozījumus Nolikumā, paredzot pārejas noteikumu 6.punktā grozījumus, izslēdzot iestādi “Varakļānu novada muzejs” kā apvienojamo iestādi pašvaldības iestādes “Madonas novada Varakļānu apvienības pārvalde” izveidošanā, un iekļaujot Nolikuma Pārejas noteikumos punktu par to, ka līdz 31.07.2025., veicama pašvaldības iestādes “Varakļānu novada muzejs” iekšēja reorganizācija, grozot iestādes nosaukumu. |
| Saistošo noteikumu fiskālā ietekme uz pašvaldības budžetu | Noteikumiem nav fiskālā ietekme uz Pašvaldības budžetu. |
| Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme - domei, pieņemot attiecīgos lēmumus par institucionāla rakstura izmaiņām pašvaldības administrācijas struktūrā, novada iedzīvotāji varēs saņemt iestāžu nolikumos paredzētos pašvaldības pakalpojumus;  3.2. ietekme uz vidi - nav  3.3. ietekme uz iedzīvotāju veselību - nav;  3.4. ietekme uz uzņēmējdarbības vidi pašvaldības teritorijā - nav;  3.5. ietekme uz konkurenci - nav. |
| Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Madonas novada iedzīvotāji varēs saņemt jaunizveidotās pašvaldības iestādes Madonas novada Varakļānu apvienības pārvalde” pakalpojumus saskaņā ar pārvaldes nolikumā noteiktajām funkcijām, kā arī turpinās saņemt pašvaldības iestādes “Varakļānu novada muzejs” nolikumā paredzētos pakalpojumus. |
| Saistošo noteikumu ietekme uz pašvaldības funkcijām un cilvēkresursiem | Jaunizveidotā pašvaldības iestāde “Madonas novada Varakļānu apvienības pārvalde” veiks tās nolikumā noteiktās funkcijas. 04.07.2025. Madonas novada pašvaldības domes lēmumā noteiktās apvienotās iestādes turpina darbu kā Varakļānu apvienības pārvaldes struktūrvienības. Iestāžu apvienošanās rezultātā tiek samazinātas 0,9 slodzes. |
| Saistošo noteikumu izpildes nodrošināšana | Noteikumu izpildi nodrošinās Pašvaldības administrācija. |
| Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana | Noteikumi ir piemēroti tajos paredzētā mērķa sasniegšanai un nosaka tikai to regulējumu, kas ir nepieciešams minētā mērķa sasniegšanai. |
| Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis | Atbilstoši [Pašvaldību likuma](https://likumi.lv/ta/id/336956-pasvaldibu-likums) [46.panta](https://likumi.lv/ta/id/336956-pasvaldibu-likums#p46) trešajai daļai, lai informētu sabiedrību par Noteikumu projektu un dotu iespēju Pašvaldības iedzīvotājiem izteikt viedokli, Noteikumu projekts no 2025.gada \_\_\_\_\_\_\_ līdz 2025.gada \_\_\_\_\_\_\_\_\_ir publicēts Pašvaldības oficiālajā tīmekļvietnē www.madona.lv sadaļas “Dokumenti” apakšsadaļā “Saistošo noteikumu projekti” . |

Madonas novada pašvaldības domes priekšsēdētājs A.Lungevičs